​ການໂຕ້​ວາ​ທີ ຄັ້ງ​ທີ 2 ​ຂອງ ບັນ​ດາຜູ້​ສະ​ໝັກ ປະ​ທາ​ນາ​ທິ​ບໍ​ດີ ພັກເດໂມແຄຣັດ
ອະ​ດີດ ​ຜູ້ປົກ​ຄອງ​ລັດ​ ໂຄ​​ໂ​ລ​ຣາ​ໂດ ທ່ານ Hickenlooper ທີ່ສະໝັກລົງແຂ່ງຂັນ ເປັນປະ​ທາ​ນາ​ທິ​ບໍ​ດີ ກ່າວ​ວ່າ ມັນ​ແມ່ນ​ຄວາມ​ຫາ​ຍະ​ນະ ​ຢູ່ໃນຫີບ​ບ່ອນ​ບັດ ເປັນຫຍັງ ຄືບໍ່​ສົ່ງ​​ການ​ບ່ອນ​ບັດ​ໄປ​ທາງ FedEx ​ໄປຫາ​ທ່ານ​ທ​ຣຳ ໂລດ.
ບັນດາຜູ້ສະໝັກລົງແຂ່ງຂັນເປັນປະທານາທິບໍດີ ຈາກພັກເດໂມແຄຣັດ ໄດ້ເປີດສາກໂຕ້ວາທີກັນ ຄັ້ງທີ 2 ໃນນະຄອນດີທຣອຍ ລັດມິຊີແກນ ໃນວັນອັງຄານວານນີ້ ດ້ວຍການໂຈມຕີຕໍ່ປະທານາທິບໍດີທຣຳແດ່ພຽງເລັກນ້ອຍ ແຕ່ວ່າ ບັນດາສະມາຊິກພັກເດໂມແຄຣັດ 10 ທ່ານ ແມ່ນໂຈມຕີ ຊຶ່ງກັນແລະກັນເປັນເວລາດົນນານ ທັງສະແດງອອກຊຶ່ງຄວາມກ້າແກ່ນ ລະຫວ່າງບັນດາຜູ້ສະໝັກ ທີ່ຫົວນິຍົມປານກາງແລະພວກຫົວກ້າວໜ້າ ຈິມ ມາໂລນ ນັກຂ່າວແຫ່ງຊາດຂອງວີໂອເອ ລາຍງານກ່ຽວກັບການໂຕ້ວາທີ ຄືນທຳອິດໃນຈຳນວນ 2 ຄືນ ຊຶ່ງວັນນະສອນ ຈະນຳລາຍລະອຽດ ມາສະເໜີທ່ານ ໃນອັນດັບຕໍ່ໄປ ໃນຄ່ຳຄືນທຳອິດຂອງການໂຕ້ວາທີ ຄັ້ງທີ 2 ຂອງບັນດາຜູ້ສະໝັກລົງແຂ່ງຂັນ ເປັນປະທານາທິບໍດີ ຈາກພັກເດໂມແຄຣັດນັ້ນ, ພວກເຂົາເຈົ້າຕໍ່ສູ້ກັນທາງດ້ານ ການຮັກສາສຸຂະພາບ, ເລື້ອງຄົນເຂົ້າເມືອງ ແລະວ່າ ຜູ້ໃດຈະມີໂອກາດທີ່ດີທີ່ສຸດ ໃນການຈະເອົາຊະນະປະທານາທິບໍດີທຣຳ ໃນປີໜ້ານີ້ ບັນດາສະມາຊິກທີ່ນິຍົມປານກາງ ໄດ້ເຮັດໃຫ້ສະມາຊິກສະພາສູງທີ່ຫົວຈັດ ເຊັ່ນທ່ານ Bernie Sanders ແລະທ່ານນາງ Elizabeth Warren ຢູ່ໃນທ່າ ປ້ອງກັນຕົວເອງ ໂດຍການຕຳໜິຕິຕຽນແຜນການທີ່ຈະຮວບຮວມຂອງພວກເພິ່ນ ທີ່ຈະປັບປຸງເລື້ອງການຮັກສາສຸຂະພາບ ແລະຕໍ່ສູ້ກັບສະພາບປ່ຽນແປງຂອງດິນຟ້າ ອາກາດ ອະດີດຜູ້ປົກຄອງລັດໂຄໂລຣາໂດ ທ່ານ John Hickenlooper ຜູ້ສະໝັກ ລົງແຂ່ງຂັນ ເປັນປະທານາທິບໍດີຈາກພັກເດໂມແຄຣັດ ກ່າວວ່າ ສະມາຊິກສະພາສູງທ່ານ Bernie Sanders ປ້ອງກັນຂໍ້ສະເໜີຂອງເພິ່ນທີ່ຈະໃຫ້ ລັດຖະບານຈັດການຮວບຮວບເອົາປະກັນໄພສຸຂະພາບ ທັງໝົດ ທັງໃຫ້ຂໍ້ສັງເກດວ່າ ການຢັ່ງຫາງສຽງ ໄດ້ບອກວ່າ ເພິ່ນອາດຈະຊະນະທ່ານທຣຳ ໄດ້ ໃນປີໜ້ານີ້ ທ່ານ Bernie Sanders ກ່າວວ່າ ຜູ້ແທນລັດໂອໄຮໂອ ທ່ານ Tim Ryan ຫົວນິຍົມປານກາງ ໄດ້ເຕືອນວ່າພັກເດໂມແຄຣັດ ອາດຈະເສຍການເລືອກຕັ້ງ ໃນປີໜ້ານີ້ ຖ້າຫາກວ່າ ພວກເຂົາເຈົ້າສະເໜີນະໂຍບາຍທີ່ໄປທາງຊ້າຍຈັດ ໃນດ້ານຮັກສາສຸຂະພາບ, ເສດຖະກິດ ແລະສະພາບແວດລ້ອມ ຊຶ່ງທ່ານກ່າວວ່າ ແຕ່ທ່ານນາງ Elizabeth Warren ໄດ້ເຕືອນ ພັກເດໂມແຄຣັດ ວ່າພວກເຂົາເຈົ້າ ຈຳເປັນຈະຕ້ອງໄດ້ນຳສະເໜີນະໂນບາຍທີ່ເດັ່ນໆເຂັ້ມແຂງ ຖ້າຫາກວ່າ ພວກເຂົາເຈົ້າຢາກຈະເອົາຊະນະໃນປີໜ້ານີ້ ທ່ານນາງ Elizabeth Warren ກ່າວວ່າ ເຖິງແມ່ນວ່າ ພັກເດໂມແຄຣັດຈະໄວ້ໜ້າກັນຢູ່ແດ່, ແຕ່ພວກເຂົາເຈົ້າກໍແມ່ນຍັງນຳເອົາການໂຕ້ວາທີ ກັບຄືນໄປ ເພັ່ງເລັງໃສ່ປະທານາທິບໍດີທຣຳຢູ່ຊຶ່ງມີຮວມທັງອະດີດສະມາຊິກສະພາຕໍ່າທ່ານ Beto O'Rourke ນຳ ຊຶ່ງທ່ານ ກ່າວວ່າ ຍັງຈະມີ ບັນດາສະມາຊິກພັກເດໂມແຄຣັດ ອີກ 10 ທ່ານ ທີ່ຈະໂຕ້ວາທີກັນ ໃນວັນພຸດມື້ນີ້ ຊຶ່ງຮວມທັງ ທ່ານ Joe Biden ຜູ້ຊຶ່ງມີຄະແນນນຳໜ້າໝູ່ ຢູ່ໃນຂະນະນີ້ ພ້ອມທັງສະມາຊິກສະພາສູງ ຈາກລັດ ຄາລີຟໍເນຍ ທ່ານນາງ Kamala Harris, ສະມາຊິກສະພາສູງ ຈາກລັດ New Jersey ທ່ານ Cory Booker ແລະອະດີດລັດຖະມົນຕີກະຊວງເຄຫາສະຖານທ່ານນາງ Julian Castro ນຳ